Sally lähtee taas kesätorikiertueelle

Tervetuloa juttelemaan!

Etelä-Karjalan hyvinvointialueen (Ekhva) johtaja Sally Leskinen kiertää heinäkuussa kesätoreilla keskustelemassa alueen asukkaiden ja lomalaisten kanssa sosiaali- ja terveyspalveluista.

-Odotan innolla kesätorikiertuetta, koska siellä on aito mahdollisuus kohdata. En pidä virallisia puheita, mutta juttelisin kovin mielelläni maakunnan asukkaiden kanssa palveluistamme, Leskinen sanoo.

Hän piipahtaa eri toreilla oheisen ohjelman mukaisesti. Mitään erityistä telttaa ei toreille pystytetä, mutta Sally kiertelee keskustelemassa paikalla olijoiden kanssa. Hänen mukanaan kulkee Ekhvan viestinnän edustaja, joten myös palveluiden viestinnästä toivotaan palautetta.

Edellinen, vastaava torikiertue toteutettiin kesällä 2024.

Toreilla tavataan!

Aikataulut:

La 11.7. Taipalsaari: Rehulan tori klo 10-11:30

Su 12.7. Luumäki: Taavetin tori klo 10:00-11:30 (kesäkirppiksen aikaan)

Su 12.7. Lappeenranta: kauppatori klo 12-13.30

ke 15.7. Lemin tori klo 17-18.

to 16.7. Rautjärvi: Simpeleen tori klo 8-9

to 16.7. Joutsenon tori klo 10:30-11:30

to 16.7. Savitaipaleen katuruokakarnevaalien aikaan torin läheisyydessä klo 12:30-13:30

pe 17.7. Imatra: Vuoksenniskan tori klo 10:30-12:00

pe 24.7. Ruokolahden tori klo 14-15

la 25.7. Parikkalan tori klo 10-11:30

Lisätietoja:

Liisa, Hupli-Oinonen, viestintäjohtaja, p. 040 182 1970, liisa.hupli-oinonen@ekhva.fi